``அப்பா சினிமாவுல ரொம்ப வருஷம் உதவி இயக்குநராகவே இருந்தவர். நான் இஞ்சினியரிங் முடிச்சுட்டு சினிமாவுக்குப் போறேன்னு சொன்னப்ப யாருமே ஏத்துக்கல. `இவ்ளோ வருஷமா அப்பா சினிமால இருக்காரு. அவராலயே சக்சஸ் ஆக முடியல. நீ சினிமாவுக்குப் போய் என்ன பண்ணப்போறே'ன்னு சொன்னாங்க. நமக்குப் பிடிச்ச விஷயத்தைச் செய்ய முடிவெடுக்குறப்ப அதுல இருக்கும் ரிஸ்க், நம்மள சுத்தி இருக்கிறவங்களுக்கு ஒருவித பயத்த உண்டு பண்ணிடுது. ஏன்னா இங்க எல்லா விஷயத்தையுமே ஒரு வெற்றிதானே தீர்மானிக்குது!” - கனவுகளை ஜெயித்துவிட்ட சந்தோசத்தில் நம்பிக்கையோடு பேசுகிறார் `அன்பானவன் அசராதவன் அடங்காதவன்’ இயக்குநர் ஆதிக் ரவிச்சந்திரன்.